Id-Deċiżjoni tal-Kummissjoni
ta’ l-4 ta’ Mejju 2001
li temenda d-Deċiżjoni 97/467/KE li tfassal listi proviżorji ta’ stabbilimenti ta’ pajjiżi terzi li minnhom l-Istati Membri jawtorizzaw l-importazzjoni ta’ laħam tal-fenek u tal-laħam tas-selvaġġina mrobbija fl-irziezet, fir-rigward ta’ l-importazzjoni tal-laħam tar-rattiti
(notifikat taħt in-numru tad-dokument Ċ (2001) 1173)
(Test b’relevanza għaż-ŻEE)
(2001/396/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tħejjija, għall-perjodu temporanju, listi proviżorji ta’ stabbilimenti ta’ pajjiżi terzi li minnhom l-Istati Membri huma awtorizzati li jimportaw ċerti prodotti ta’ oriġini mill-annimali, prodotti tas-sajd jew molluski b’valvoli ħajjin [1], kif emendata bid-Deċiżjoni tal-Kunsill 2001/4/KE [2], u b’mod partikolari Artikolu 2(1) tagħha,
Billi:
(1) Il-lista ta’ pajjiżi li minnhom l-Istati Membri huma awtorizzati li jimportaw il-laħam tar-rattit, il-kondizzjonijiet tas-saħħa ta’ l-annimali u ċ-ċertifikati veterinarji meħtieġa għall-importazzjoni ta’ dan il-laħam fil-Komunità ġew stabbiliti bid-Deċiżjoni tal-Kummissjoni 2000/609/KE tad-29 ta’ Settembru 2000 li tniżżel kundizzjonijiet għas-saħħa ta’ l-annimali u s-saħħa pubblika u ċ-ċertifikaazzjoni veterinarja għall-importazzjoni tal-laħam tar-rattiti mkabbar fl-irziezet li temenda d-Deċiżjoni 94/85/KE li tħejji lista ta’ pajjiżi terzi li minnha l-Istati Membri jawtorizzaw l-importazzjoni tal-laħam frisk tat-tjur [3].
(2) Id-Deċiżjoni tal-Kummissjoni 1997/467/KE [4] kif emendata bid-Deċiżjoni Nru 2000/691/KE [5], tħejji lista provviżorja ta’ stabbilimenti li minnhom l-Istati Membri jistgħu jawtorizzaw l-importazzjoni tal-laħam tal-fenek u laħam tas-selvaġġina mrobbi fl-irziezet.
(3) L-Anness li jinsab mad-Deċiżjoni Nru 97/467/KE kien jirrigwarda l-laħam tal-fenek u laħam tas-selvaġġina mrobbija fl-irziezet iżda ma inkludiex stabbilimenti li jipproduċu l-laħam tar-rattiti.
(4) Iżda, Artikolu 1(2a) tad-Deċiżjoni msemmija qabel awtorizzat il-possibbiltà għall-Istati Membri li jkomplu l-kummerċ fuq bażi bilaterali sat-30 ta’April 2001.
(5) Hemm il-ħtieġa li tiġi mħassra din il-possibbiltà u li tiġi stabbilita lista distinta għal-laħam tar-rattiti.
(6) Il-pajjiżi terzi kollha li huma fuq il-lista awtorizzati fuq bażi ta’ saħħa ta’ l-annimali għall-importazzjoni tal-laħam tar-rattiti fil-Komunità Ewropea ġew ikkuntattjati biex jiġi żgurat jekk hemmx xi stabbilimenti f’dak il-pajjiż li jixtiequ jesportaw lejn il-Komunità Ewropea, u li jissodisfaw il-kundizzjonijiet meħtieġa ta’ l-istandards tas-saħħa stipulati fid-Direttivi li japplikaw.
(7) Il-Kummissjoni rċeviet minn ċerti pajjiżi terzi listi ta’ stabbilimenti b’garanziji li huma jikkonformaw għal kollox mal-kundizzjonijiet ta’ saħħa addattati fil-Komunità, u jekk xi stabbiliment jonqos milli jagħmel dan, l-attivitajiet tiegħu ta’ esportazzjoni lejn il-Komunità Ewropea jiġu sospiżi.
(8) Lista proviżorja ta’ stabbilimenti f’pajjiżi terzi li minnha l-Istati Membri jistgħu jawtorizzaw l-importazzjoni tal-laħam tar-rattiti tista’ b’hekk titħejja.
(9) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
1. Artikolu 1(2a) tad-Deċiżjoni Nru 97/467/KE huwa mħassar.
2. L-Anness li jinsab mad-Deċiżjoni Nru 97/467/KE għandu jsir Anness I li jinsab ma’ din id-Deċiżjoni, u t-titolu li ġej għandu jiżdied:
"Lista ta’ stabbilimenti awtorizzati għall-importazzjoni ta’ laħam tal-fenek u ta’ laħam tas-selvaġġina (minbarra r-rattiti)
."
3. L-Anness li jinsab mad-Deċiżjoni preżenti huwa mdaħħal bħala Anness II li jinsab mad-Deċiżjoni 97/467/KE bit-titolu li ġej:
"Lista ta’ stabbilimenti awtorizzati għall-importazzjoni tal-laħam tar-rattiti
."
4. Importazzjonijiet mill-istabbilimenti elenkati fl-Anness għandhom jibqgħu soġġetti għad-dispożizzjonijiet veterinarji tal-Komunità adottati band’oħra.
Artikolu 2
Din id-Deċiżjoni għandha tapplika mill-1 ta’ Mejju 2001.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fl-4 ta’ Mejju 2001.